62019CO0108_INF
Digriet tal-Qorti tal-Ġustizzja (L-Għaxar Awla) tal‑14 ta’ Jannar 2021 – Krakvet
(Kawża C-108/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Sistema komuni ta’ taxxa fuq il-valur miżjud – Direttiva 2006/112/KE – Artikolu 33 – Determinazzjoni tal-post tat-tranżazzjonijiet taxxabbli – Kunsinna ta’ oġġetti bit-trasport – Kunsinna ta’ oġġetti mibgħuta jew ittrasportati mill-fornitur jew għan-nom tiegħu – Bejgħ permezz ta’ sit internet – Kuntratt ta’ trasport tal-oġġetti konkluż mix-xerrej ma’ kumpannija ssuġġerita mill-fornitur”
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Kunsinna ta’ oġġetti – Post tat-tranżazzjonijiet taxxabbli – Kunsinni ta’ oġġetti bit-trasport – Kuntratt ta’ trasport konkluż bejn ix-xerrej u t-trasportatur – Fornitur li jirrakkomanda trasportatur iżda li jħalli l-għażla libera lix-xerrej – Trasport jew spedizzjoni mill-fornitur jew għan-nom tiegħu – Kunċett – Oġġetti ttrasportati jew mibgħuta minn fornitur li għandu rwol importanti fl-istadji essenzjali tal-kunsinna – Inklużjoni
(Direttiva tal-Kunsill 2006/112, Artikolu 33)
(ara l-punt 48 u d-dispożittiv)
Dispożittiv
L-Artikolu 33 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud għandu jiġi interpretat fis-sens li, fir-rigward tal-oġġetti mibjugħa permezz ta’ sit internet minn fornitur stabbilit fi Stat Membru lil xerrejja li jkunu jinsabu fi Stat Membru ieħor, meta għall-finijiet tat-trasport ta’ dawn l-oġġetti, dawn ix-xerrejja, konformement mal-għażliet ta’ spedizzjoni proposti minn dan il-fornitur, jagħżlu kumpannija rrakkomandata minn dan is-sit, u miegħu jikkonkludu kuntratt distint minn dak li jorbothom mal-imsemmi fornitur għax-xiri tal-imsemmija oġġetti, dawn tal-aħħar għandhom jitqiesu li huma ttrasportati “mill-fornitur jew għan-nom tiegħu”, fis-sens ta’ dan l-Artikolu 33, meta r-rwol tal-istess fornitur ikun predominanti f’dak li jirrigwarda l-inizjattiva kif ukoll l-organizzazzjoni tal-istadji essenzjali tat-trasport tal-istess oġġetti, liema ħaġa għandha tiġi vverifikata mill-qorti tar-rinviju billi tieħu inkunsiderazzjoni ċ-ċirkustanzi rilevanti kollha tal-kawża prinċipali.
(
1
)	ĠU C 172, 20.5.2019.